Мае крынічка і сваю гісторыю. У канцы сямідзясятых гадоў сям’я мясцовых жыхароў Гарэлікаў вырашыла выкапаць на сваім участку калодзеж, а натрапілі на крыніцу, якую і назвалі ў свой гонар – Іосіфа і Каміліі. У апошнія гады тут устанавілі бажніцу – гранітную пліту ў форме крыжа, адкуль вада выліваецца ў латок і адводзіцца ў рэчышча Сулы. А сёлета паставілі альтанку, адрамантавалі лесвіцу, зрабілі сцежку, добраўпарадкавалі тэрыторыю.